LMFAO
LMFAO on 2006. aastal Los Angeleses loodud electropop-duett. Ansambli moodustavad Redfoo (Stefan Kendal Gordy, sündinud 1975) ja tema vennapoeg Sky Blu (Skyler Husten Gordy, sündinud 1986). Raadio 2 aastahiti valimisel 2011. aastal said bändi lood "Sexy and I Know It" ja "Party Rock Anthem" vastavalt 4. ja 10. koha. "Party Rock Anthem" oli üks 2011. aasta suurema läbimüügiga singleid maailmas ning see kuulub YouTube'i populaarsemate videote hulka. Septembris 2012 teatasid ansambli liikmed, et teevad määramatuks ajaks pausi.